kalixlouiis/myanmar-wikipedia-corpus huggingface dataset:
နန်စီက အောင်ပွဲခံ နေ သည့် လူအုပ်ရှိရာ ပြန်လာရင်း မိန်းမတယောက်၏ ပုလဲလည်ဆွဲကို လိုချင်တပ်မက်ကာ လုယူ လိုက်သည်။
ဟယ်လင်၏နေအိမ်သို ့ ပြောင်းရွှေ ့နေထိုင်ပြီးနောက် လအတန်ကြာတွင်ပင် နန်စီသည် ဝေါ်လ်တာနှင့် လက် ထပ်လိုက်သည်။
လက်ထပ်ပြီးနောက် ကိုယ့်အိမ်နှင့်ကိုယ်ခွဲနေသည်။
နန်စီက အိမ်တဆောင် မီး တပြောင်နှင့် လွတ်လပ်စွာနေချင်သောကြောင့်ဖြစ်သည်။
သို့သော် ငွေကြေးက မလောက်ငှ။
စစ်ကြီးပြီးသွားသဖြင့် ဝေါ်လ်တာက အလုပ်လက်မဲ့ ဖြစ်နေသည်။
နန်စီကလည်း အဝတ်အစား မက်သည်။
ငွေပြတ်သည့်ဒဏ်ကို နန်စီ မခံနိုင်။
ငွေရလမ်းကို ကြံရင်း ကြာကူလီခရတ်ကို သတိရ သည်။
ဝေါ်လ်တာကို ခရီးထွက်ခိုင်းပြီး ခရတ်ထံသို့ သွားသည်။
ခရတ်နှင့် အိပ်သည်။
ခရတ် ပေးလိုက်သော ငွေကို ယူကာ အိမ်ပြန်လာ သည်။
အိမ်ရောက်တော့ နန်စီနေမကောင်း။
အော့အန် သည်။
နန်စီသည် ဝေါ်လ်တာနှင့် ကိုယ်ဝန် ရနေပြီ။
ကိုယ်ဝန်ကို စောင့်ရှောက်ရင်း အနားယူရန်အတွက် နန်စီနှင့် ဝေါ်လ်တာသည် မီးလ်ဖီးလ် မြို့ ကလေးသို့ ပြောင်းရွှေ့နေထိုင်သည်။
နန်စီက ဝေါ်လ်တာကို စတင်တွေ့ခဲ့သည်မှာ မီးလ်ဖီးလ်ဒ် တွင် အလုပ်လုပ်စဉ်က ဖြစ်သောကြောင့်ပင်။
မီးလ်ဖီးလ်မြို ့မှာက နန်စီနှင့် ပတ် သက်၍ သင်းအုပ်ဆရာက အပုပ်ချထားသဖြင့် နန်စီရောက်လာသည်ကို မည်သူမှ မကြိုဆိုချင်။
နန်စီက ဧည့်ခံပွဲတခုလုပ်ကာ မြို ့မျက်နှာဖုံးအမျိုးသမီးများကို ဖိတ်သည်။
သင်းအုပ်ဆရာ မိသားစု ကတော့ မလာရောက်။
သင်းအုပ်ဆရာက သူ့အား ထောင်ဖမ်းပြီး ငွေ ညှစ်ခဲ့သော နန်စီကို အခဲ မကျေ။
ဧည့်ခံပွဲပြီးတော့ နန်စီက ခြံထဲကို ဆင်းပြီး ဝေါ်လ်တာကို ရှာသည်။
ထိုစဉ်ပင် စာပို့သမား က စာတစောင်ပေး၍ ဖွင့်ဖောက်ကြည့်ရာ ခရတ်ထံမှ စာ ဖြစ်နေသည်။
သူ့ထံ လာတွေ့ရန် ရေး ထားသည့် စာကို ဖတ်ပြီး နန်စီ တုံလှုပ်သွားသည်။
စာကို အစိတ်စိတ်ဖြဲဆုတ်ရင်း အိမ်ပေါ် ပြန် တက်လာသည်။
ထိုစဉ်ပင် အရက်မူးနေသော သင်းအုပ်ဆရာက ရောက်လာကာ နန်စီကို အရှက်ခွဲ သည်။
နန်စီ၏ အရှုပ်ထုပ်များကို ဖော်သည်။
မုန်တိုင်းထန်သော ညတွင်ပင် နန်စီ သားကလေး မွေးသည်။
နန်စီသည် သားလေးကို အရူးအမူး ချစ်မိသည်။
သားကို အကောင်းမွန်ဆုံးဖြစ်စေချင်သော မိခင်စိတ်ဓာတ်သည် နန်စီတွင် ပေါက်ဖွား လာသည်။
သို ့ဖြင့် ညစ်ထေးသော ဘဝကို ချန်ရစ်ပြီး စင်ကြယ်သောဘဝကို လိုချင်လာသည်။
သင်းအုပ်ဆရာထံမှ ငွေညှစ်ခဲ့တာတွေ၊ ဘီလ်နှင့် အိပ်ခဲ့တာတွေ၊ ကြာကူလီခရတ်နှင့် ကြေးစား အဖြစ် ဆက်ဆံခဲ့တာတွေကို နောင်တ ရသည်။
ဒီကြားထဲ ခရတ်က သူ ့ကို လာတွေ ့ရန် စာရေး တော့ နန်စီ စိတ်ညစ်သည်။
ခရတ်ကို အဆက်အဆံ မလုပ်ရန် ပြောရမည်ဟု နန်စီဆုံးဖြတ်သည်။
နန်စီသည် သားကို ချစ်မြတ်နိုးလှပေးရာ သား၏ ဂုဏ်သိက္ခာကို ညှိုးနွမ်းစေမည့် အကျင့်တို ့ကို အတိတ်တွင် ချန်ထားခဲ့တော့မည်။
သူ့ဘဝသည် သားအတွက်သာ ဖြစ်ရမည်။
သားကလေးမွေးပြီးနောက် လအတန်ကြာတွင် လန်ဒန်သို ့ပြန်လာသည်။
တနေ ့တော့ ဝေါ်လ်တာ ခရီးရက်ရှည် ထွက်သည်။
နောက်ရက်တွင် နန်စီသည် ခရတ်ထံသွားပြီး သူ ့ကို အဆက် ဖြတ်ရန် ပြောသည်။
ခရတ်က နန်စီကို စွဲလန်းနေသောကြောင့် အဆက် မဖြတ်နိုင်။
နန်စီက ယခင်ကလို စိတ်ဓာတ်မျိုးမရှိတော့ဘဲ သားကောင်းမိခင်အဖြစ်သာ ဘဝကို ဆက်လက်နေထိုင်တော့မည် ဖြစ် ကြောင်းပြောသော်လည်း ခရတ်က လက်မခံ။
နန်စီကို အတင်းအဓမ္မ ဆက်ဆံသည်။
နန်စီ သည် စိတ်ညှိုးချုံးကာ အိမ်ပြန်လာသည်။
အိမ်ရောက်တော့ ယောက်ျားဖြစ်သူ ဝေါ်လ်တာက အိပ်ခန်း ထဲမှာ သူ ့ကို စောင့်နေသည်။
ဝေါ်လတာက နန်စီ၏ အကြောင်းစုံကို သိသွားပြီ။
နန်စီလျှို ့ ဝှက်သိမ်းဆည်းထားသော အရာများ ကို တွေ ့သွားပြီ။
သင်းအုပ်ဆရာထံက အကောက်ဉာဏ်ဆင်ကာ ယူခဲ့သော ငွေ၊ ခရတ်ဖ်တ် ထံမှ ခန္ဓာကိုယ်ရောင်းပြီး ရယူခဲ့သောငွေ၊ လုယူခဲ့သော ပုလဲလည်ဆွဲ၊ ဘီလ် ပေးထားသော ဓာတ်ပုံ စသည်များ။
နောက်ဆုံးတော့ နန်စီသည် ဝေါ်လ်တာနှင့် သားကို စွန် ့ခွါပြီး အိမ်မှ ဆင်းသွားရတော့သည်။
သွားစရာနေရာက တခုပဲရှိသည်။
သူ ့ရည်းစား ဘီလ်နေသည့် ညစ်ပတ်သောအခန်းကျဉ်း ကလေး။
သူနှင့်တန်သည်မှာ ဒီလိုဘ၀ ပါပဲဟု နန်စီက စိတ်ကို ဒုန်းဒုန်းချလိုက်သည်။
ဘီလ်က နန်စီကို ပွေ ့ဖက်ကာ ပူလောင်မြိုက်သော ရမက်နွံတောသို ့ ခေါ်ဆောင်သွားသည်။
နန်စီ Self ဝတ္ထုသည် မိန်းမတယောက်၏ အတ္တဘဝကို စိတ်ပညာဖြင့် ရက်ယှယ်ပြီး ရေးဖွဲ ့ထားသော ဝတ္ထုဟု ဆိုနိုင်သည်။
နန်စီ၏ အတ္တဘဝကို ဖော်ကျူးရာတွင် ကလေးဘဝမှ စပြီး နောက်ဆုံးအနေ အထားအထိ မည်သို ့မည်ပုံ မိန်းမပျက်အဖြစ်သို ့ရောက်သွားပုံကို အဆင့်ဆင့်ပြသွားသည်။
ထိုကဲ့ သို ့အဆင့်ဆင့် ပြောင်းလဲသွားသော အတ္တရုပ်ပုံလွှာကို Self ဝတ္ထု၏ တတိယပိုင်း အခန်း (၅) တွင် နန်စီကိုယ်တိုင် အိပ်မက်မက်သလို ပြန်မြင်ရသည့်အဖြစ် သရုပ်ဖော်ထားသည်။
ယင်းသရုပ်ဖော် ချက်သည် နန်စီ၏ အတ္တကို အကောင်းဆုံးသရုပ်ဖော်ချက်ပင် ဖြစ်မည်။
( မေဝတ္ထု တွင် အခန်း ၁၅)။
- - - နန်စီသည် နေရာအမျိုးမျိုးတွင် ဘဝအမျိုးမျိုးဖြင့် သူ ့ကိုယ်သူ ပြန်မြင် နေရသည်။
မြူးနစ်မြို ့ ၏ လမ်းများပေါ်က ကလေးတယောက်အဖြစ် သူ ့ကိုယ်သူ ပြန်မြင်နေရသည်။
မှင်စာလေး၏ မျက်နှာလို ဖြူဖျော့ဖျော့ မျက်နှာနှင့် ဝမ်းနည်း ပမ်းနည်း ငိုကြွေးနေသော ကလေးငယ်နန်စီ။
အဖေက အရက်မူးပြီး သူ ့ အချစ်တော်ကြောင်ကလေးကို သတ်ပစ်သောကြောင့် ငိုကြွေးနေခြင်း ပင်။
နောက်တော့ အင်္ဂလန်မှာ ရောက်နေသည့် ကလေးတယောက်အဖြစ် မြင်ရပြန်သည်။
ကလေး၏ပါးပြင်ပေါ်တွင်ကား မိတ်ကပ်နီနီများဖြင့် ရဲတွတ်နေသည်။
ထူးခြားသည့် အပြုံးကို ပြုံး နေသည့် ကလေးငယ်ကို စားသောက်ဆိုင် များ၊ ကပွဲခန်းမများ၊ ပန်းချီဆွဲသည့် စတူဒီယိုများ တွင် မြင်နေရသည်။
အစိမ်းရောင်နန်စီ။
လိမ္မော်ရောင် နန်စီ။
အနက်ရောင်နန်စီ။
အမြဲပြုံးနေသည့် နန်စီ။
နောက်တော့ အပြုံးက မှိန်ဖျော့ ပျောက်လွင့်သွားသည်။
ကျောင်း တက်နေသည့် နန်စီကို မြင်ရပြန်သည်။
အကျဉ်းထောင်ထဲမှာ နေရသလို အပြုံးမရှိသည့် နန်စီ။
ဟော ဟယ်လင်ပါလား။
ရွှေဝါရောင်ဆံပင်၊ အပြာရောင်မျက်လုံးများ နှင့် ဟယ်လင်၏ မျက်နှာ။
သူ့ကို အလင်းရောင် အမြဲပေးနေခဲ့သော မျက်နှာလေး။
ဒါဟာ အတ္တပဲ။
ငါ့အတ္တပဲ။
ဤသို ့သောအတ္တ၏ ရုပ်ပုံကို အသိစိတ်ထဲမှ အဘယ်ကြောင့် မဖယ် ပစ်နိုင်ပါလိမ့်။
နန်စီသည် မျက်လုံးအစုံကို ပိတ်ပြီး ပူနွေးနေသော သူ့လက်များကို တင်းတင်း ဆုပ် လိုက်သည်။
ဟယ်လင်အကြောင်း စဉ်းစားကြည့်ပြန်သည်။
သို့သော် သူ့မျက်နှာကိုသာ ပြန်မြင် နေရသည်။
မှန်တချပ်ကို ပြန်ကြည့်နေရသလိုမျိုး။
မှုန်ဝါးဝါးမှန်ထဲက မျက်နှာသည် သူ့ကို ပြန် ကြည့်နေသည်။
စင်စစ်သူ့မျက်နှာလည်း မဟုတ်ပြန်။
ထိုမျက်နှာက ပြုံးပြနေသည်။
သူက ပြုံး မနေ။
နောက်ပြီး ထိုရုပ်ပုံက လက်ယပ်ခေါ်နေသည်။
သူ့လက်တွေက သူ့ဘေးမှာ ချထားသည်။
နန်စီသည် သွေးရူးသွေးတမ်း အော်ဟစ်လိုက်သည်။
“ ဘီ - ဘီလ်”။
ဟုတ်တယ် - ဘီလ်ရဲ့ မျက်နှာ ပဲ။
ဘီလ်က မှုန်မှိုင်းမှိုင်းမှန်ပြင်ထဲမှနေပြီး သူ့ကို ပြုံးရယ်ပြနေသည်။
အတင်း လက်ယပ် ခေါ်နေ သည်။
- - - - သူ အိပ်ပျော်တော့မလား။
ဒါမှမဟုတ် အရိပ်တွေ ပြောင်းနေတာများလား။
နံရံသည် ချက် ချင်း မဲနက်သွားသည်။
သူ့ဆီကို တိုးလာသည်။
မှန်တချပ်အတွင်း ပြန်ကြည့်နေရသလို ဖြစ်သွား ပြန်သည်။
မဲနက်နေသော မှန်တချပ်။
မှန်ပြင်က လှုပ်ခါနေသည်။
နန်စီမုန်းသော အရိပ်များသည် မှန်ပြင်အပြည့် ထင်နေသည်။
နန်စီသည် မျက်လုံးကို အတင်းဖွင့်သည်။
သို့သော် ဖွင့်မရ။
သူမြင်နေရသော မျက်နှာသည် မည်သူ၏မျက်နှာ ဖြစ်သည်ကို သူသိနေသည်။
ခရတ်ရဲ့ မျက်နှာ ပဲ။
နှုတ်ခမ်းထူထူ၊ မျက်လုံးတောက်တောက်နှင့် ခရတ်ပဲ။
ခရတ်က ပြုံးနေသည်။
အမြဲတမ်း ပြုံးနေ တဲ့ ခရတ်။
တဖြည်းဖြည်း သူ့ဆီ တိုးလာနေသည်။
မလာနဲ့၊ ငါ့ဆီ မလာနဲ့။
နန်စီ၏ နှုတ်ခမ်းများဆီမှ နာကြင်စွာ အော်ဟစ်သံ ထွက်လာသည်။
နောက်တော့ မှန်က အစိတ်စိတ်အမြွှာမြွှာကွဲသွားသည်။
လောကကြီးလည်း မှောင်မဲသွား တော့ သည်။
- - - - - ” နန်စီသည် ကလေးမွေးနေစဉ် ကိုယ့်အတ္တ၏ ရုပ်ပုံလွှာများကို ကိုယ်ပြန်မြင်နေခဲ့သည်။
စာရေးသူ နစ်ကိုးလ် က နန်စီ၏ ဘဝသမိုင်းကို စိစစ်ရင်း နန်စီ၏ အတ္တကို သရုပ်ဖော်နေခြင်းပင်။
နန်စီ၏ ဘဝသမိုင်းတွင် နန်စီမနှစ်သက်သော၊ သို့သော် နန်စီရုန်းထွက်၍ မရနိုင်ခဲ့သော အတွေ့အကြုံ များစွာ ရှိခဲ့သည်။
ယင်းအတွေ့အကြုံဆိုးများက နန်စီ၏အတ္တကို တဖြည်းဖြည်းချင်းပုံဖော် ဖန်တီးလိုက်သည်။
ယင်းအတ္တသည် ပုံဆောင်ခဲတခု ဖြစ်လာသည်။
သို ့နှင့် ယင်းအတ္တကို ဖယ်ရှားဖို ့ မလွယ်ကူတော့။
သူတော်စင်နှင့် အပြစ်သား၏ ခြားနားချက်မှာ သူတော်စင်တွင် အတိတ်ရှိ၍ အပြစ်သားတွင် အနာဂတ် ရှိသည် ဟူသောစကားကို နန်စီစဉ်းစားသည်။
သားရလာတော့ သူ့စိတ်ပြောင်း လာ သည်။
သူ့ဘဝကို ပြောင်းဖို့ကြိုးစားသည်။
သို့သော် ဘဝဟူသည် ပြောင်းချင်တိုင်း ပြောင်း၍ မရ။
သူက ပြောင်းချင်သော်လည်း သူကျင်လည်ခဲ့သည့် ပတ်ဝန်းကျင်က အပြောင်းမခံ။
အနှစ်သာရကင်းသော ပတ်ဝန်းကျင်က သူ့ကို ဆွဲထားသည်။
နောက်ဆုံး တော့ နန်စီသည် သူစက်ဆုပ်သော ဘဝဆိုးထဲကိုပင် ပြန်ရောက်သွားရသည်။
“ ပြန်သွားရတော့မည်။
ဒီဘဝကိုပင် သူပြန်သွားရတော့မည်။
ဒီဘဝမှ လွတ်မြောက်ဖို့ သူ ပြင်းပြင်းပြပြ ဆုတောင်းခဲ့သည်။
သို့သော် မလွတ်မြောက်နိုင်ခဲ့” ဟု စာရေးသူ နစ်ကိုးလ်က ကြေကွဲစွာ ကောက်ချက်ချခဲ့သည်။
“ Back to the flesh, but the flesh has gone" “ အနှစ်အသားရှိရာသို့ပြန်သွားသည် ၊သို့သော် အနှစ် အသားကား မရှိတော့” ဟူသော စာကြောင်း ဖြင့် နစ်ကိုးလ်က Self ဝတ္ထုကို နိဂုံးချုပ်လိုက်သည်။
ဒဂုန်တာရာက “ အကောင်းကို ရှာသည်။
အကောင်းကား မရှိတော့” ဟု ပြန်ဆိုလေရာ အလွန်ထိမိသောစကားတစ်ခုအဖြစ် စာပေ နယ်ပယ်တွင် တွင်ကျယ်နေလေတော့သည်။
ဘီဗာလီနစ်ကိုးလ်နှင့် ဒဂုန်တာရာ Self ဝတ္ထုကို ၁၉၂၂ ခုနှစ်တွင် ပထမအကြိမ် ထုတ်ဝေခဲ့သည်။
ထိုအချိန်တွင် ဘီဗာလီနစ်ကိုးလ် သည် အသက် ၂၄ နှစ်။
အောက်စဖို့တက္ကသိုလ်မှ ဘွဲ့ရပြီးကာစ။
ယင်းဝတ္ထုမတိုင်မီက ဝတ္ထု နှစ်ပုဒ် ( Prelude နှင့် Patchwork ) ကို ရေးသားထုတ်ဝေခဲ့သည်။
Self ဝတ္ထုကို ကမ္ဘာကျော် ပင်ဂွင်းစာအုပ်တိုက်က ၁၉၃၈ ခုနှစ်တွင် ဒုတိယအကြိမ် ထုတ်ဝေသည့်အခါ စာရေးသူ နစ်ကိုးလ် က အမှာစာရေးသည်။
ယင်းအမှာစာတွင် သူ့ဝတ္ထုထဲက အကြောင်းအရာတော်တော်များများကို အခြားစာရေးဆရာများရေးသည့် စာအုပ်များထံမှ ရယူခဲ့သည်ဟု ရေးထားသည်။
ကမ္ဘာကျော် အင်္ဂလိပ်စာရေးဆရာနှစ်ယောက်ဖြစ်သော ဝီလျံသက္ကရေး (William Thackerey) နှင့် အော်စကာ ဝိုင်းလ်ဒ် (Oscar Wilde) တို့ထံမှ အကြောင်းအရာနှင့် စိတ်ကူးစိတ်သန်းများ ရယူခဲ့သည်ဟု ရေး ထားသည်။
ဆရာကြီးဒဂုန်တာရာသည် တက္ကသိုလ်ကျောင်းသားဘဝတွင် ဘီဗာလီနစ်ကိုးလ်၏ စာအုပ်များကို နှစ်သက်ခဲ့ပုံရသည်။
နစ်ကိုးလ်၏ စာအုပ်များက သူ့အား အနုပညာဉာဏ်ကွန့်မြူးအောင် နှိုးဆွ ပေးခဲ့ပုံရသည်။
Self ဝတ္ထုကို မြန်မာပြန်ခဲ့သည်။
တဖန် နစ်ကိုးလ် ၏ ကိုယ်တိုင် ရေး အတ္ထုပ္ပတ္တိ စာအုပ် ( Twenty - Five ) ကို သဘောကျသဖြင့် (၂၅ ) ဟူသော အမည်ဖြင့် ကိုယ်တိုင်ရေး အတ္ထုပ္ပတ္တိကို ရေးခဲ့သည်။
နောက်တော့ ဒဂုန်တာရာ၏ ဒဂုန်တာရာ အမည်ဖြင့် ထုတ်ဝေခဲ့သည်။
ရုပ်ပုံလွှာဆောင်းပါးများကိုလည်း နစ်ကိုး၏ အရေးအသားများကို အားကျပြီး ရေးခဲ့ခြင်းဟု ဆို သည်။
Self ဝတ္ထုကို ဘာသာပြန်စဉ်က ဆရာ၏ အသက်မှာ နှစ်ဆယ်ကျော်ရုံသာ ရှိသေးသည်။
ဘာသာ ပြန်ရာတွင် မှီငြမ်းသည်လည်းမဟုတ်။
လုံးကောက်ပြန်သည်လည်း မဟုတ်။
ဆီလျော်အောင် ပြန် ဆိုခြင်းမျိုးဖြစ်သည်။
သို့သော် တတ်နိုင်သမျှ မြန်မာဆန်အောင် ပြန်သည်။
တတ်နိုင်သမျှ ပြည့်စုံ အောင် ပြန်သည်။
(Self ဝတ္ထုတွင် အပိုင်းသုံးပိုင်း ခွဲထားသည်။
ပထမပိုင်းတွင် အခန်းငါးခန်း၊ ဒုတိယပိုင်းတွင် အခန်း ငါးခန်း၊ တတိယပိုင်းတွင် အခန်း ကိုးခန်း ၊ စုစုပေါင်း တဆယ့်ကိုးခန်း။
ဒဂုန်တာရာ၏ မေဝတ္ထု မှာတော့ အပိုင်းမခွဲဘဲ အခန်း တဆယ့်ကိုးခန်းကို အစဉ်လိုက် နံပါတ် ထိုးထားသည်။
) Self ဝတ္ထုကို ထုတ်ဝေသည့်အချိန်တွင် နစ်ကိုးလ်သည် အသက် ၂၄ နှစ်။
မေဝတ္ထုကို ထုတ်ဝေတော့ ဒဂုန်တာရာ၏ အသက်မှာ ၂၂ နှစ်။
ဘီဗာလီနစ်ကိုးလ်၏ Self ဝတ္ထုသည် ဒဂုန်တာရာ၏ မေ လောက် မအောင်မြင်။
ယခုခေတ် အင်္ဂလိပ်စာပေလောကတွင် ယင်းဝတ္ထုအကြောင်း မည်သူမှ တခုတ်တရ မပြောတော့။
(နစ်ကိုးလ် ကို သတိရစေသည်မှာ သူရေးသော ဥယျာဉ်စိုက်ပျိုးခြင်းအကြောင်း သုံးစောင်တွဲ စာအုပ် ဖြစ်သည် ဟု ဆိုသည်)။
အင်္ဂလိပ်စာပေသမိုင်းတွင် Self အကြောင်း တခုတ်တရရည်ညွှန်းသည်ကို မတွေ့ရ။
မေဝတ္ထု ကတော့ ဆယ်နှစ် တကြိမ် လောက် ပြန်ထွက်နေသည်။
စာအုပ်အဖြစ် အနည်းဆုံး ခြောက်ကြိမ်ထွက်ဖူးသည်။
မဂ္ဂဇင်းနှစ်စောင်က အခန်းဆက် ထည့်သွင်းဖော်ပြဖူးသည်။
မေဝတ္ထုကား စာပေလောကတွင်သာမက နိုင်ငံရေး လောကတွင်ပါ ဂယက်ထစေခဲ့သော ဝတ္ထုဖြစ်သည်။
နှစ်သက်သူ၊ မနှစ်သက်သူ၊ ချီးမွမ်းသူ၊ ပုတ်ခတ်သူ စသဖြင့် အငြင်းပွားစရာ ၊ ငြင်းခုံဆွေးနွေးစရာ ဝတ္ထုဖြစ်နေသည်။
မြန်မာစာပေသမိုင်းတွင် အလွန်ထူးခြားသောဝတ္ထု ဖြစ်သည်မှာတော့ ငြင်းမရ။
မေ ဝတ္ထုသည် ဘာသာပြန်ဝတ္ထုတပုဒ်ပင် ဖြစ်စေကာ ဒဂုန်တာရာ၏ ပြောင်မြောက်သောအနုပညာကြောင့် မြန်မာစာပေကောင်းကင်တွင် လင်းလက်သော ကြယ်တစ်ပွင့်အဖြစ် ဆက်လက်ရှင်သန်နေပေလိမ့်မည်။
ကိုယ့်အထုပ် ကိုယ်ဖြေပြ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် မိမိ၏အစုတ်ထုပ်ကို လူပုံအလယ်တွင် ဖြေပြသကဲ့သို့ မိမိနှင့် ပတ်သက်သော အပြစ်အနာဆာများကို မိမိပင် ဖွင့်ဖော်ပြသည်။
မူလရင်းမြစ် "ဖေးဖေးအုပ်အုပ် လူမသိအောင် ဇာတ်မြှုပ်ထားသင့်ပါလျက် ဖိတ်စာကိုဝေ အကျွေးအမွေးတွေနှင့် ဧည့်ခံကာ ကိုယ့်အထုပ် ညစ်မည်းကို လူပုံထဲ ဖြေပြသလို..." [၁၃၁၀] ပဒေသာ၊ ၁။
ကျားကိုက်ပါတယ်ဆို နာတာရှည်လားမေး ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျားကိုက်ခံရသည်ဟု ပြောပြီးပါလျက် နာတာရှည်ရောဂါနှင့် ဆုံးသလားဟု မေးသကဲ့သို့ အကြောင်းကိစ္စကို ထင်ထင်ရှားရှား ပြောပြီးပါလျက် မလိုအပ်ဘဲ ထပ်မေးသည်။
ဆိုလိုရင်းတူညီသောအခြားစကားပုံ ကြိုးကြာဆို ဘာငှက်လဲမေး နှင့်အတူတူဖြစ်သည်။
မူလရင်းမြစ် "ကျားကိုက်ပါတယ်ဆို နာတာရှည်လားလို့မေးနေရသေးတယ်။
သေမတတ် ကြိုက်နေပါတယ်ဆို ပစ်ထားမလားလို့ မေးနေရသေးတယ်။
" [၁၂၉၁] လှမယ်။
ကျားကျား မီးယပ် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ယောက်ျားလူနာ ဖြစ်စေကာမူ မီးယပ်ရောဂါပင် ဖြစ်သည်ဟု ဆေးဆရာက မလျှော့တမ်းပြောဆိုသကဲ့သို့ မိမိပြောဆိုခဲ့သည်ကို ယုတ္တိ မတန်မှန်းသိပါလျက် ဇွတ်တိုး၍ မလျှော့တမ်း ဆုပ်ကိုင်ပြောဆိုသည်။
ရွာတစ်ရွာတွင် ဆေးဆရာတစ်ဦးသည် လာရောက်ကုသသည့် မိန်းမလူနာတိုင်းအား မီးယပ်ရောဂါဖြစ်သည်ဟုသာ အမြဲပြောဆိုလေ့ရှိသည်။
တစ်နေ့တွင် ရွာသားများက လုလင်တစ်ဦးကို အမွှေးနံသာလိမ်းကျံ၍ ဆေးဆရာထံခေါ်လာသည်။
ဆေးဆရာကလည်း မီးယပ်ရောဂါဖြစ်သည်ဟုပင် ဆို၏။
ရွာသားများက ယောက်ျားလူနာဖြစ်သည်ဟု အကြိမ်ကြိမ်ဆိုသော်လည်း ဆေးဆရာက အလျှော့မပေးဘဲ ကျားကျား မီးယပ်ပဲဟု ဇွတ်အတင်း ပြန်ပြောလေသည်။
ပုံပြင် မူလရင်းမြစ် "တစ်ဖက်ကနေပြီး ပြန်ကြည့်လျှင် ပါတီချင်းမတူလို့ တစ်ဖက်က အတိုက်အခံသဘောမျိုးနှင့် ကျားကျား မီးယပ်သဘောမျိုးနှင့် ပြောတဲ့စေတနာမျိုး မရှိစေချင်ပါဘူး။
" [၁၃၂၁] ပါလီမန်။
ကျားကြီး ခြေရာကြီး ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျား၏အရွယ် ကြီးလာသည်နှင့်အမျှ ခြေရာကြီးလာသကဲ့သို့ ရာထူးဂုဏ်သိန် ကြီးလာသည်နှင့်အမျှ အကုန်အကျ ပိုမို များပြားလာသည်။
မူလရင်းမြစ် "အဝင်နှင့်အထွက် မမျှမတ ဖြစ်ကာ လခသုံးရာတုန်းကလည်း မလောက်၊ လေးရာရတော့လည်း မလောက်၊ ယခု ငါးရာရသည်အထိလည်းမလောက်၊ ကျားကြီးသလောက်ခြေရာကြီးခဲ့သည်။
" [၁၃၁၁] မြဝတီ၊ ၁၈၊ ၃။
ကျားကြောက်လို့ ရှင်ကြီးကိုး၊ ရှင်ကြီး ကျားထက်ဆိုး ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျားကို ကြောက်သဖြင့် တောစောင့်နတ်ကို ကိုးခါမှ နတ်က ကျားထက်ပင်ဆိုးသကဲ့သို့ တစ်ဦး၏ရန်က လွတ်မြောက်ရန် အခြားတစ်ဦးကို အားကိုးမိခါမှ မိမိအားကိုးသူက မိမိကို ဒုက္ခပိုရောက်အောင် ပြုလုပ်သည်။
တစ်ခါက မိတ်ဆွေနှစ်ဦးတို့သည် ခရီးအတူသွားကြရာ လမ်းခရီး၌ ညောင်ပင်ကြီးတစ်ပင်အောက်တွင် စခန်းချကြသည်။
တစ်ဦးက မိမိကိုယ်ကို ညောင်ပင်စောင့်နတ်ထံ အပ်နှံ၍ အိပ်သည်။
အခြားတစ်ဦးကမူ မအပ်နှံပဲ အိပ်သည်။
ညဉ့်နက်ချိန်တွင် ကျားရောက်လာ၍ ညောင်ပင်စောင့်ထံမှ ခရီးသွားနှစ်ဦးကို တောင်းလေသည်။
ညောင်ပင်စောင့်နတ်က ထိုသူကား ငါ့အား အပ်နှံသူမဟုတ်သဖြင့် ငါမပိုင်ဆိုင်၊ ဤသူကား ငါ့အား အပ်နှံသူဖြစ်သဖြင့် ငါပိုင်ဆိုင်သည် ဟုဆိုကာ ကျားလက်သို့ အပ်လိုက်လေသည်။
ကျားရန်ကို ကြောက်သဖြင့် အရှင်ကြီးအား ကိုးကွယ်မိခါမှ သေဆုံးရသည်။
ပုံပြင် အခြားအသုံးအနှုန်း ကျားကြောက်လို့ ရှင်ကို ကိုး၊ ရှင်ညို ကျားထက်ဆိုးဟူ၍လည်း အသုံးရှိသည်။
မူလရင်းမြစ် "ကျားကြောက်လို့ ရှင်ကြီးကိုး၊ ရှင်ကြီး ကျားထက်ဆိုးဆိုသော စကားမျိုးကဲ့သို့... ခိုကိုးအားထားမိသည့်အတွက်ကြောင့် ဆင်းရဲဒုက္ခရောက်ခြင်းနှင့်လည်း တွေ့ကြုံရတတ်၏။
" [၁၂၇၅] စာဏကျ၊ တ။
"ကျားကို ကြောက်၍ ရှင်ကို ကိုး၊ ရှင်ညို ကျားထက်ဆိုး။
" [၁၁၅၂-ခန့်] ကျည်းကန်။
ကျားချင်းကိုက်ရာ သမင်ကူမှားသည် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျားချင်းကိုက်ရာတွင် သမင်က ဝင်ရောက်ကူမိမှားသည် ဆိုသကဲ့သို့ အင်အားကြီးသော မိမိရန်သူအချင်းချင်း ပဋိပက္ခဖြစ်ရာတွင် ဝင်ရောက်ကူမိမှားသည်။
မူလရင်းမြစ် "ကျားချင်းကိုက်ရာမှာသမင်ကူမှားသည်။
မြွေနေသော တွင်းကို ခွေးအနံ့ရှူ မှားသည်။
" [၁၂၀၀ ခန့်] စကားပုံ၊ ၁၇၂။
ကျားချင်းကိုက်ရာ သမင်းလမ်းကူးမှား ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျားနှစ်ကောင် ကိုက်နေသော နေရာသို့ သမင်သည် လမ်းမှား၍ ရောက်သွားမိသဖြင့် ဒုက္ခတွေ့ရသကဲ့သို့ မိမိနှင့်မဆိုင်သော အခြားပုဂ္ဂိုလ်နှစ်ဦး၏ ပဋိပက္ခတွင် ဒုက္ခရောက်ရသည်။
မူလရင်းမြစ် "ခြင်္သေ့ရှေ့ ယုန်သငယ်သွားခြင်း၊ ကျားချင်းကိုက် သမင်ငယ်ကူး၊ ဘီလူးမ လူတွေ့၊ ကြောင်ရှေ့ ကြွက်မြူး၊ ခွေးရူး မြွေနမ်း၊" [၁၁၅၂-ခန့်] ပေါဒီ၊ ၄၅၁။
ကျားရဲရာ ကြမ္မာမယိုးသာ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျားဆိုး သောင်းကျန်းရာဒေသတွင် ကံကိုယုံ၍ အတင့်မရဲသာသကဲ့သို့ အန္တရာယ်များသော ကိစ္စတွင် ကံကို ယုံ၍ အတင့်မရဲသာချေ။
မူလရင်းမြစ် "လေးမှန်ဘေးညစ်၊ ဖြစ်လတုံဘိ၊ စုတိသက်လှဲ၊ ကျားရဲကြမ္မာ၊ မယိုးသာတည်း။
" [၈၈၉] သစ္စာ * ၁၄၅။
"ကျားဆိုးရဲရာ၊ ချုံထဲမှာ၌၊ ကြမ္မာဖန်နိုး၊ ကံ မယိုးနှင့်။
" [၁၂၁၀] ဥမ္မာ * ၈၅။
"ကျားရဲရာလည်း၊ ကြမ္မာအကြောင်း၊ မယိုးကောင်းတည်း၊" [၁၂၆၆] မဃ * ၂၄၅။
ကျားရဲလည်း သေ၊ တောလည်း ကျေ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျားရဲရန်ကို ရှင်းလင်းရာတွင် ကျားရဲလည်းသေ၊ တောအကြောင်းလည်း နှံ့စပ်ကျေညက်သွားသကဲ့သို့ အလုပ်တစ်ခု ပြုလုပ်ရာတွင် ရည်မှန်းချက် အောင်မြင်သည့်အပြင် အခြားအကျိုးကျေးဇူးကိုလည်း ရရှိသည်။
ကျားရဲလည်း သေ၊ တောလည်း ကြေ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျားရဲရန်ကို ရှင်းလင်းရာတွင် ကျားရဲလည်း သေ၊ တောလည်း ဖွတ်ဖွတ်ကြေအောင် ပျက်စီးသွားသကဲ့သို့ အလုပ်တစ်ခု ပြုလုပ်ရာတွင် ရည်မှန်းချက် အောင်မြင်သော်လည်း ဆုံးရှုံးမှု ကြီးမားသည်။
ကျားရှေ့ မှောက်လျက် လဲ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျားရှေ့ မှောက်လျက်လဲသကဲ့သို့ မိမိအား အန္တရာယ်ပြုမည့်သူ ရှေ့တွင် ပြောမှား၊ ပြုမှားသည်။
မူလရင်းမြစ် "နယ်ချဲ့လှိုင်းလုံးကြီး၏ စွမ်းအားကို ခန့်မှန်းခြင်း မပြုနိုင်သောကြောင့် ကျားရှေ့ မှောက်လျက် လဲသူကဲ့သို့ ... သီပေါမင်းသည် ပါတော်မူရှာလေသည်။
" [၁၃၃၆] သွေး၊ ၃၃၇၊ ၃၅။
ကျားလိုက်မှ တုတ်ခုတ် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျားလိုက်သောအခါမှ ခုခံရန် တုတ်ခုတ်သကဲ့သို့ ကိစ္စအရေးကြီးလာမှ ဖြေရှင်းရန် အလောသုံးဆယ် ပြင်ဆင်သည်။
ဆိုလိုရင်းတူညီသောအခြားစကားပုံ စစ်ရောက်မှ မြားချွန် ဆင်လိုက်မှ သစ်ပင်ရှာ တို့နှင့် ဆိုလိုရင်း အတူတူဖြစ်သည်။
မူလရင်းမြစ် "ဘေးတွေ့သောအခါမှ ကျားလိုက် တုတ်ခုတ်လုပ်သည်ထက် ကြိုကြိုတင်တင် ပြင်ဆင်ထားနှင့်ခြင်းက ပိုကောင်းသည်ဟု..." [၁၃၂၇] ရှေ့သို့၊ ၇၊ ၇။
ကျားလည်း ကြောက်ရ၊ ကျားချေးလည်း ကြောက်ရ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျားကိုသာ ကြောက်ရသည်မဟုတ်၊ ကျားချေးကိုပင်လျှင် ကြောက်ရသကဲ့သို့ မိမိအား နှိပ်စက်နိုင်သော အရှိန်အဝါရှိသူကိုသာ ကြောက်ရသည်မဟုတ်၊ အရှိန်အဝါကို မှီပြီး အာဏာပြနေသော နောက်လိုက်အသိုင်းအဝိုင်းများကိုပါ ကြောက်ရသည်။
မူလရင်းမြစ် "ကျားလည်း ကြောက်ရ၊ ကျားချေးလည်း ကြောက်ရဆိုသလို... အစိုးရလည်း ကြောက်ရ၊ သူပုန်လည်း ကြောက်ရနဲ့ အကျပ်ကြီး ကျပ်ကုန်ကြပြီ။
" [၁၃၁၀] သတင်းစုံ၊ ၃၊ ၃၅။
"လွတ်လပ်ရေးရပြီးမှ တို့လိုအစိုးရအမှုထမ်းတွေဟာ ကျားလည်း ကြောက်ရ၊ ကျားချေးလည်း ကြောက်ရနဲ့ ပါတီသမားဆိုရင် ဆိုက်ကားနင်းတဲ့လူရော၊ ...... ခေါင်းဆောင်လုပ်တဲ့လူရော ကြောက်နေရတဲ့အခါမျိုးမို့..." [၁၃၁၂] မြတ်ကို။
၈၇။
ကျားသနားမှ နွားချမ်းသာ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျားရှေ့ရောက်သော နွားသည် ကျား သနားမှသာ အသက်ချမ်းသာခွင့် ရနိုင်မည်ဖြစ်သကဲ့သို့ အလွန်ရက်စက်ကြမ်းကြုတ်သူ ရှေ့မှောက် ရောက်သူသည် ထိုသူ အနားညှာတာမှသာ ချမ်းသာခွင့် ရနိုင်မည်။
မူလရင်းမြစ် "ဘိုးဘိုးတို့မှာ ခုနေခါ ကျားသနားမှ နွားချမ်းသာရမည့် ဘဝမျိုးရောက်နေတာ၊ မောင်မင်းကြီးသားများ မနှောင့်ယှက်လို့ ခုလို အေးအေးဆေးဆေး နေရတာ မြေးရဲ့။
" [၁၂၉၇] နားခံ။
၁၅၄။
လခြမ်း နက်ဗျူလာ (တရားဝင်အားဖြင့် NGC 6888) သည် ထုတ်လွှင့် နက်ဗျူလာဖြစ်ကာ လူသိများသည်။
ယင်းအား ၁၇၉၂ ခုနှစ်တွင် ဝီလီယံ ဟာရှယ်မှ ရှာဖွေတွေ့ရှိခဲ့သည်။
ဧရာမ ကြယ်နီကြီး WR 136 သည် NGC 6888 အား အမြီးတန်းနှစ်ခု ဖြစ်စေပြီး ကွဲပြားသည့် ဆူပါနိုဗာအမျိုးအစားကို ဖြစ်စေသည်။
ကိုးကား ပြင်ပလင့် NGC 6888 in English - Slovak-English dictionary APOD 2016 June 10 - NGC 6888 Astronomical Picture of the day အခြားကြည့်ရန် ဝီလီယံ ဟာရှယ် New General Catalogue Category:ဆိုင်နပ် (ကြယ်စုတန်း)။
NGC 7793 သည် ပန်းပုဆရာ ကြယ်စုတန်းမှ ခရုပတ်ပုံစံ ဂလက်ဆီဖြစ်ပြီး James Dunlop ဆိုသူမှ ရှာဖွေတွေ့ရှိခဲ့သည်။
ကိုးကား အခြားကြည့်ရန် NGC 300 NGC 2403 Messier 82 (Cigar Galaxy) ကဏ္ဍ:ပန်းပုဆရာ (ကြယ်စုတန်း)။
ကမ္ဘာပေါ်မှ အဝေးကြည့်မှန်ပြောင်းဖြင့် ကြည့်ပါက တစ်လုံးနှင့် တစ်လုံး နီးကပ်စွာ တည်ရှိနေသည်ဟု မြင်ရသော ကြယ်စုံတွဲကို နှစ်လုံးတွဲ ကြယ်ဟု ခေါ်သည် ဤကဲ့သို့ မြင်ရခြင်းမှာ အမှန်တကယ် နီးကပ်စွာ တည်ရှိ၍ အချင်းချင်း လှဲ့ပတ်နေသော ကြယ်စုံတွဲများ ဖြစ်နိုင်သလို နီးကပ်သည်ဟု ထင်ရသော သီးခြားစီတည်ရှိနေသည့် ကြယ်နှစ်လုံးလည်းဖြစ်နိုင်သည်။
ကြယ်စုံတွဲများမှာ ၎င်းတို့၏ သွားလာလှည့်ပတ်ပုံကိုကြည့်၍ ဒြပ်သားထု တိုင်းတာခြင်းနှင့် အခြားအချက်အလက်များ လေ့လာရာတွင် အလွန် အရေးကြီးသည်။
၁၇၈၀ အစောပိုင်းမှ စတင်၍ ပညာရှင်များနှင့် အပျော်တမ်းလေ့လာသူများအားလုံး နှစ်လုံးတွဲကြယ်များကြား အကွာအဝေးထောင့်ကို တယ်လီစကုပ်များအသုံးပြု၍ တိုင်းတာကာ နှိုင်းရ လည်ပတ်နှုံန်းကို တွက်ထုတ်ခဲ့ကြသည်။
အကယ်၍ နှိုင်းရ လည်ပတ်နှုံန်းသည် မျဉ်းကွေးဖြစ်လျှင်သော်လည်းကောင်း သို့မဟုတ် ပုံမှန် ကြယ်သွားလမ်းကြောင်းမှ သွေဖည်၍သွားသည်ကိုလည်းကောင်း တိုင်းတာ တွေ့ရှိ့ပါက ၎င်းကြယ်နှစ်လုံးကို ကြယ်စုံတွဲ binary star ဟုခေါ်သည်။
ဤသို့မဟုတ်သော နှစ်လုံးတွဲကြယ်များမှာ ထင်မြင်ကြယ်တွဲများသာ ဖြစ်သည်။
များစွာသောကြယ်များအား ဤနည်းဖြင့်လေ့လာခဲ့ကြသည်။
နှစ်လုံးထက်ပိုသော ကြယ်အတွဲများ၏ သွားလာလှည့်ပတ်ပုံမှာ သာမန်ကြယ်စုံတွဲများထက် များစွာပိုမိုရှုပ်ထွေးသည်။
. နှစ်လုံးတွဲ ကြယ် အမျိုးအစား သုံးခုရှိသည်။
Optical Doubles ထင်မြင်ကြယ်တွဲ- တစ်လုံးနှင့် တစ်လုံး ဒြပ်ဆွဲအားအရ သက်ရောက်မှု မရှိသော အတွဲ Visual Doubles လှည့်ပတ်မှုလမ်းကြောင်းတွင် ချို့ယွင်းမှုများရှိနေသော ဆုံးဖြတ်ခက် ကြယ်တွဲ(astrometric binaries). Visual Binaries ကြယ်စုံတွဲ- ဒြပ်ဆွဲအားအရ တစ်လုံးနှင့်တစ်လုံး ဖက်တွယ် လှည့်ပတ်နေသော အတွဲ အလင်းဒြပ်ဆွဲအား အကျိုးသက်ရောက်မှုများပါဝင်သောကြောင့် ကြယ်စုံတွဲနှင့် နှစ်လုံးတွဲ ကြယ်များ၏ ခွဲခြားမှုမှာ မသေခြာပေ။
ဥပမာ ဓူဝံကြယ် သမိုင်း ခုနစ်စင်ကြယ်အတွင်းရှိ မီဆာကြယ်(Mizar, in Ursa Major)ကို နှစ်လုံးတွဲကြယ်ဖြစ်ကြေင်း Benedetto Castelli and Galileo တို့မှ ပထမဆုံး ရှာဖွေတွေ့ရှိ့ခဲ့ကြသည်။
ထို့နောက် ရောဗတ် ဟွတ် မှ အခြားနှစ်လုံးတွဲ ကြယ်များကို ခြာဖွေတွေ့ရှိ့ခဲ့သည်။
၎င်းတွေ့ရှိမူများ နောက်တွင်တော့ ညကောင်းကင်၏ နှစ်လုံးတွဲ ကြယ်များကို ဆက်တိုက်ရှာဖွေခဲ့ကြသည်။
မြောက်ဘက်ကမ္ဘာခြမ်းတွင် အလင်းအား ၉ထက်ပိုသော ကြယ်များအားလေ့လာခဲ့ရာ ၁၈ လုံးတွင် ကြယ်တစ်လုံးမှာ နှစ်လုံးတွဲ ကြယ် ဖြစ်ကြောင်း တွေ့ရှိ့ရသည်။
ope.The Binary Stars, Robert Grant Aitken, New York: Dover, 1964, p. 260. တယ်လီစကုပ်များ ဖွံဖြိုးတိုးတက်မှုနှင့်အတူ ကြယ်စုံတွဲနှင့် နှစ်လုံးတွဲ ကြယ်များအကြား ခွဲခြားမှုမှာ အခက်အခဲများကြားမှ တိုးတက်လာသည်။
.Pickering, 1889 နှစ်လုံးတွဲ ကြယ်များအား လေ့လာခြင်း Artist's impression of the discs around the young stars HK Tauri A and B."ALMA Finds Double Star with Weird and Wild Planet-forming Discs". ကြယ်စုံတွဲများ Acrux Alpha Centauri Capella p Eridani Polaris Procyon Sirius နှစ်လုံးတွဲ ကြယ်များ Alpha1 and Alpha2 Capricorni Theta Muscae and Theta Muscae B Eta1 and Eta2 Coronae Australis Kappa1 and Kappa2 Coronae Australis Winnecke 4 (Messier 40) ခွဲခြားရန်ခက်သော ကြယ်အတွဲများ Alpha Centauri system (AB) and Proxima Centauri (thus α Cen C): association is generally considered a physically connected system Castor system (Aa/Ab/Ba/Bb) and YY Geminorum (thus Castor Ca/Cb) is generally considered a physical system Mizar system (Aa/Ab/Ba/Bb) and Alcor (itself a binary, thus Mizar Ca/Cb, though generally not considered physical until 2009) ကိုးကား Category:နှစ်လုံးတွဲကြယ်များ Category:ကြယ်အမျိုးအစားများ။
ကျားသေမှ လူစွမ်းကောင်းပေါ် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် အန္တရာယ်ပြုနေသော ကျားကို ကြောက်၍ ထွက်ပြေးပုန်းရှောင်နေကြပြီး ထိုကျားသေမှ လူစွမ်းကောင်းလုပ်လိုသူ ပေါ်ပေါက်သကဲ့သို့ အန္တရာယ်ပေါ်ပေါက်စဉ် ရှောင်နေကြပြီး အန္တရာယ်မရှိတော့သောအခါမှ ဖြေရှင်းမည်ဆိုသူ ထွက်ပေါ်လာသည်။
ဆိုလိုရင်းတူညီသောအခြားစကားပုံ သူခိုးပြေးမှ ထိုးကွင်းထ နှင့်အတူတူဖြစ်သည်။
ကျီးကန်း သူကောင်းမြှောက် ချေးခြောက် ကောက်စား ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျီးကန်းသည် သူကောင်းအဖြစ် ချီးမြှင့်မြှောက်စား ခံရစေကာမူ ပင်ကိုသဘောကို မစွန့်နိုင်ဘဲ မစင်ခြောက်ကို ကောက်စားသကဲ့သို့ စိတ်ထားအောက်တန်းကျသူသည် ချီးမြှင့်မြှောက်စား ခံရစေကာမူ မိမိပင်ကိုသဘောကို မစွန့်လွှတ်နိုင်ဘဲ နိမ့်ကျသော အမှုမျိုးကို ပြုလုပ်သည်။
မူလရင်းမြစ် "မမြှောက်စားအပ်တဲ့သူကို မြှောက်စားတော့ ကျီးကန်း သူကောင်းမြှောက် ချေးခြောက် ကောက်စားဆိုတာမျိုး ဖြစ်တတ်တယ်။
" [၁၃၁၅] ဆက်ဆံ။
၁၇၈။
ကျီးတစ်ကောင်အတွက် ကျီးအများပျက် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျီးတစ်ကောင်ကြောင့် ကျီးများ ပျက်စီးရသကဲ့သို့ တစ်ယောက် မကောင်းသောကြောင့် အများပျက်စီးဆုံးရှုံးရသည်။
ရှေးသရောအခါ ဗာရာဏသီပြည် ဗြဟ္မဒတ်မင်း၏ ပုရောဟိတ်သည် ကောင်းစွာ ဝတ်စားဆင်ယင်လျက် မြို့တွင်းသို့ ဝင်လာသည်။
မြို့တံခါးတိုင်ဖျားတွင် နားနေသော ကျီးတစ်ကောင်က ပုရောဟိတ်၏ ခေါင်းပေါ်သို့ မစင်စွန့်ချလိုက်သည်။
ထို့ကြောင့် ပုရောဟိတ်သည် ကျီးများကို ရန်ငြိုးထားလေသည်။
တစ်နေ့သောအခါ ဗြဟ္မဒတ်မင်းက ပုရောဟိတ်အား မီးလောင်သော ဆင်တို့ကို ဆေးကုသရန်ပြောရာ ကျီး၌ အဆီမရှိမှန်းသိလျက် ကျီးဆီရမှသာ ပျောက်ကင်းနိုင်မည်ဟု လျှောက်ထားသည်။
ထို့ကြောင့် ကျီးများစွာကို သတ်၍ ကျီးဆီကိုရှာကြရာ ကျီးများစွာ သေကျေရသည်။
ခုဒ္ဒကနိကာယ်၊ ၁၄၀-ကာကဇာတ်။
ကျီး ဘုတ်ရိုသေ၊ ဘုတ် ကျီးရိုသေ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျီးနှင့်ဘုတ်တို့သည် တစ်ကောင်နှင့်တစ်ကောင် လေးစားရိုသေကြသကဲ့သို့ မိမိက သူတစ်ပါးကို ရိုသေလေးစားခြင်းဖြင့် သူတစ်ပါးက မိမိကို ရိုသေလေးစားသည်။
ရှေးအခါက တောအုပ်တစ်ခုတွင် ဘုတ်နှင့်ကျီးတို့ အဆွေခင်ပွန်းဖွဲ့ကာ နေကြသည်။
တစ်နေ့သော် ကျီးသည် ဘုတ်အား အဆွေ၏ အမွေးသည် အနီတွင် အဝါရောင်သန်းလျက် မြတ်စွာဘုရား၏ သင်္ကန်းတော်နှင့်တူသဖြင့် အသင့်အား ရိုသေပါ၏ ဟုဆို၏။
ဘုတ်ကလည်း ကျီးအား အဆွေကျီး၏ အမွေးအတောင်တို့သည် အနက်ရောင် တဖိတ်ဖိတ်ပြေးလျက် မြတ်စွာဘုရား၏ သပိတ်တော်နှင့်တူသဖြင့် အသင့်အား ငါရိုသေပါ၏ဟု ပြန်ပြောလေသည်။
ပုံပြင် မူလရင်းမြစ် "ကျီး ဘုတ်ရိုသေ၊ ဘုတ် ကျီးရိုသေဆိုသော စကားကဲ့သို့ မင်းကလည်း မူးမတ်လျှောက်တင်ချက်ကို အလေးမူ၊ မူးမတ်တို့ကလည်း မင်း၏ မိန့်တော်မူချက်ကို အလေးမူကာ အရေးယူကာနှင့် တိုင်းပြည်၏တာဝန်ကို ဆောင်ရွက်သင့်ကြပေသည်။
" [၁၂၈၄] စာဏကျ၊ တ။
ကျူပင်ခုတ် ကျူငုတ်မကျန် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျူပင်များကို ခုတ်ထွင်ရာတွင် ကျူငုတ်ကျန်နေပါက နောက်ထပ် အသစ်ပေါက်နိုင်သဖြင့် ကျူငုတ်ပါမကျန် ခုတ်ထွင်ရှင်းလင်းရသကဲ့သို့ ရန်သူကို ချေမှုန်းရာတွင် ရန်ကြွင်း ရန်ငုတ်ပါမကျန်အောင် သုတ်သင်ဖယ်ရှားရသည်။
မူလရင်းမြစ် "ကျူပင်ခုတ် ကျူငုတ်မကျန်စေရ ဆိုတဲ့အတိုင်း စဉ့်ကူးမင်းနှင့် စပ်လျဉ်းသမျှကို ကျေးကျွန်မျှမကျန်အောင်..." [၁၂၈၂] ရွှေပြည်၊ ပ။
ကျောက သားလည်း သား၊ ရင်က သားလည်း သား ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကိတ္တိမသား၊ သားရင်းဟူ၍ မခွဲခြားဘဲ မျှတစွာ ဆက်ဆံသကဲ့သို့ လက်အောက်ငယ်သာတို့ကို စိမ်းသည် ကျက်သည် မခွဲခြားဘဲ မျှတစွာ ဆက်ဆံသည်။
မူလရင်းမြစ် "ဆင်းရဲသားများကို ကျောက သားလည်း သား၊ ရင်က သားလည်း သားဆိုတာလို တရားသဖြင့် စိတ်ထားဖို့ နေ့တိုင်း သတိပေးရှာတယ်။
" [၁၂၈၀-ခန့်] ပွဲမြ။
"ကျောက သား၊ ရင်က သားမခြားဘဲ အစဉ်တစိုက် မိမိတို့ကို ထောက်ခံခဲ့တဲ့ သူဖြစ်ဖြစ်၊ ပုန်ကန်ခဲ့ဖူးသူဖြစ်ဖြစ် ညီမျှတဲ့အခွင့်အရေးများ ရအောင် အောက်လက် ငယ်သားများ ဆောင်ရွက်အောင်ဟာ သတိပြုပါလို့...။
'" [၁၃၁၁] ပြည်သား၊ ၁။
ကျောချမှ ဓားပြမှန်းသိ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် မိမိကျောကို ရိုက်နှက်ပြီး ပစ္စည်းကို တောင်းခါမှ ဓားပြမှန်းသိသကဲ့သို့ မိမိကို အကျိုးယုတ်အောင်လုပ်ခါမှ ထိုသူကို လူဆိုးမှန်း သိသည်။
မူလရင်းမြစ် "ကျောချမှ ဓားပြမှန်းသိ၊ ပြောပြမှ မရမှန်းသိ ဆိုတာလို တည့်တည့်ပြောမှ သိတော့မှာ။
"နောင်အခါကျမှာသာ ကျောချမှ ဓားပြမှန်းသိချင်သိမည်။
" [၁၃၃၇] မြင်ဝါတောင်။
ကျောပူမှ ဝမ်းအေး ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျောပူမှ ဝမ်းအေးဆိုသကဲ့သို့ ဆင်းရဲပင်ပန်းခံ၍ လုပ်ကိုင်ရှာဖွေနိုင်ပါမှ စားဝတ်နေရေး ပြေလည်သည်။
မူလရင်းမြစ် "ဤရွာအတွင်းရှိ ကြီးကြီးငယ်ငယ် ရွယ်ရွယ်လတ်လတ် ဟူသမျှတို့၏ အစဉ်အောက်မေ့နေရသည့် အချက်ကတော့ ကျောပူမှ ဝမ်းအေးသည်၊ လက်လှုပ်မှ ပါးစပ်လှုပ်ရသည်ဆိုသည့်အချက်ပင် ဖြစ်သည်။
" [၁၃၁၅] ဤယမုန်။
ကျော်တော့ လှေသူကြီး၊ ညားတော့ လှေထိုးသား ဟူသည်မှာ မြန်မာစကားပုံတစ်ခု ဖြစ်သည်။